जनकपुरको लगातार दोस्रो जित
नेपाल टी-२० लिगमा जनकपुर रोयल्सले विराटनगर किंग्सलाई ५ विकेटले पराजित गरेको छ । जनकपुरको यो लगातार दोस्रो जित हो । विराटनगरले दिएको १ सय ४१ रनको लक्ष्य पछ्याउने क्रममा जनकपुरले ५ विकेट गुमाएर अन्तिम बलमा जित निकालेको हो ।
काठमाडौँ — नेपाल टी-२० लिगमा जनकपुर रोयल्सले विराटनगर किंग्सलाई ५ विकेटले पराजित गरेको छ । जनकपुरको यो लगातार दोस्रो जित हो । विराटनगरले दिएको १ सय ४१ रनको लक्ष्य पछ्याउने क्रममा जनकपुरले ५ विकेट गुमाएर अन्तिम बलमा जित निकालेको हो ।जनकपुरका लागि चाडविक वाल्टनले नटआउट रहेर सर्वाधिक ६९ रन बनाए । लुम्बिनी अल स्टार्स चार अंकसहित शीर्ष स्थानमा छ भने जनकपुर पनि समान चार अंकमा दोस्रो स्थानमा छ । त्यसअघि पहिले ब्याटिङ गरेको विराटनगरले १९.५ ओभरमा अलआउट हुँदै १ सय ४० रनको स्कोर खडा गरेको थियो ।त्यसमा सिकन्दर राजाले ३८ रन बनाए । जनकपुरका ललितनारायण राजवंशीले ४ ओभरमा ८ रनमात्र खर्चेर ५ विकेटको उत्कृष्ट प्रदर्शन गरे र ‘प्लेयर अफ द म्याच’ भए । विराटनगरको यो लगातार दोस्रो हार हो । विराटनगर बिना कुनै अंक पुछारबाट दोस्रो स्थानमा छ । पोखरा एभेन्जर्स पनि दुई खेलबाट शून्य अंकमा अन्तिम स्थानमै छ । 